เตือนประชาชนพื้นที่ภาคใต้ เฝ้าระวังฝนตกต่อเนื่องจนถึงวันที่ 23 ธันวาคมนี้
นายณัฐพล ณัฎฐสมบูรณ์ อธิบดีกรมอุตุนิยมวิทยา กล่าวว่า จากมวลอากาศเย็นกำลังแรงที่แผ่ปกคลุมประเทศไทยตอนบน ส่งผลให้ในพื้นที่ภาคเหนือตอนลนและภาคตะวันออกเฉียงเหนือตอนบนมีอากาศหนาวเย็นไปจนถึงวันที่ 24 ธันวาคม 2564 จากนั้นตั้งแต่วันที่ 26 ธันวาคมไปจนถึงช่วงเทศกาลปีใหม่อากาศจะเย็นถึงหนาวเนื่องจากอิทธิภาพของความกดอากาศสูงที่แผ่ปกคลุมอีกครั้งทำให้ภาคเหนือตอนบนและภาคตะวันออกเฉียงเหนือตอนบนอุณภูมิลดลงอีก พื้นที่ราบอุณหภูมิเฉลี่ยต่ำกว่า 16 องศาเซลเซียส ยอดดอยและยอดภูต่ำกว่า 10 องศาเซลเซียส ส่วนภาคกลาง กรุงเทพมหานคร และปริมณฑลอากาศจะหนาวเย็นอุณภูมิจะลดต่ำกว่า 20 องศาเซลเซียสขอให้ประชาชนรักษาสุขภาพจากอากาศเย็นสำหรับพื้นที่ภาคใต้จะมีฝนตกต่อเนื่องไปจนถึงวันที่ 23 ธันวาคม 2564 โดยเฉพาะพื้นที่ฝั่งทะเลอันดามัน อาทิ จังหวัดพังงา ภูเก็ต กระบี่ และ 3 จังหวัดชายแดนภาคใต้ พร้อมแจ้งเตือนประชาชนที่อาศัยบริเวณชายฝั่งภาคใต้ตอนล่างฝั่งตะวันออกระวังอันตรายจากคลื่นลมแรงที่พัดเข้าหา ชาวเรือนควรเดินเรือด้วยความระมัดระวังและหลีกเลี่ยงการเดินเรือบริเวณที่มีฝนฟ้าคะนอง ขณะที่พายุดีเปรสชั่นราอีคาดว่าจะอ่อนกำลังเป็นหย่อมความกดอากาศต่ำและสลายตัวจึงไม่มีผลกระทบต่อประเทศไทย